Un consilier judeţean din Giurgiu a fost arestat acum două zile! Camăta era dată mai multor persoane, conform Inspectoratului Judeţean de Poliţie Giurgiu.

Din ancheta inspectoratului de politie Giurgiu a reieşit faptul că Boerescu Mihai Mihnea, consilier județean aflat la al doilea mandat, a dat bani cu camătă începând cu anul 2011 în nume propriu dar și prin intermediul secretarelor sale.

Aceste împrumuturi au fost disimulate în mai multe acte notariale şi astfel a reuşit să ia persoanelor vătămate mai multe proprietăţi precum imobile, terenuri sau autoturisme.

În declaraţia de avere a consilierului sunt șase pagini în care sunt trecute titluri de proprietate pentru 166 de terenuri, cu o suprafaţă totală de 667.000 metri pătrați.

Dealtfel, are:

・ 4 apartamente în București

・ 1 autoturism

・ 2 motociclete

・ bijuterii, ceasuri și obiecte de artă în valoare de câteva sute de mii de euro

・ două terenuri înstrăinate de 57.000 lei

Boerescu Mihai Mihnea are un salariu anual de 6.270 lei.

Consilierul a fost arestat în data de 12 ianuarie, iar începând de ieri a fost arestat la domiciliu. El riscă arest de la șase luni la cinci ani.